ועדת העלייה, הקליטה והתפוצות, כנסת 25, פרוטוקול מספר 55, 2023-05-31 00:00

עודד פורר: בוקר טוב לכולם, אני מתכבד לפתוח את ישיבת ועדת העלייה הקליטה והתפוצות

עודד פורר:  היום 31 במאי י"א בסיוון תשפ"ג

עודד פורר:  הנושא הוא סיוע המדינה למדענים העולים

עודד פורר:  המדענים העולים הגיעו לישראל עם הרבה מאוד ידע, ניסיון והצלחות, אפילו, שהגיעו איתם מארץ המוצא, והם היו בהרבה מאוד מובנים המענה שלנו לבריחת המוחות שהייתה כאן לחו"ל הרבה מאוד פעמים, הצליחו להעשיר פה גם את האקדמיה, גם את מכוני המחקר, גם את הפיתוח של הרבה מאוד מוצרים, והזניקו את הכלכלה הישראלית קדימה

עודד פורר:       עכשיו, אם אנחנו מסתכלים לאורך השנים בעיקר אם אני אסתכל על 30 השנים האחרונות הדבר הזה בא לידי ביטוי בצורה מאוד מאוד מובהקת

עודד פורר:  לצערי, הסיוע שהתקבל מהמדינה לא היה מהנרחבים ביותר, אני אגיד בלשון המעטה

עודד פורר:  היה סיוע והייתה קליטה, אבל בסופו של דבר רבים מהם לא נקלטו במוסדות בארץ בתקנים קבועים

עודד פורר:       אני מסתכל גם על תקציב משרד העלייה והקליטה לתמיכה במדענים העולים אז הוא היה במגמת ירידה בעשור האחרון מ-123 מיליון שקלים ל-76 מיליון שקלים, וסכומי הסיוע הניתנים לכל מדען בתוכניות השונות, לא עודכנו מזה שש שנים

עודד פורר:  קיימת גם ירידה במספר המדענים באופן טבעי, שקיבלו את הסיוע, שזכו לסיוע הזה מ-1,381 בשנת 2008 ל-638 ב-2022

עודד פורר:      בספטמבר 2022 הופעלה תוכנית חירום לסיוע למדענים עולים בעקבות המלחמה בין רוסיה לאוקראינה, ונקלטו 28 מדענים באוניברסיטאות שקיבלו מימון להעסקתם במשך שלוש שנים

עודד פורר:  תוכנית קמ"ע מאפשרת העסקת מדענים לטווח ארוך, בדרך של העברת תשלומים למוסד האקדמי המעסיק, לפי תנאי השכר המקובלים של הסגל האקדמי הבכיר במוסד

עודד פורר:  תוכנית קמ"ע א' הופעלה עד 2010

עודד פורר:  ב-2010 עברו לקמע ב'

עודד פורר:       לפי החלטת הממשלה לגבי התוכנית, לאחר השתתפות של שנתיים בקמע ב' המוסד האקדמי צריך להוציא לחוקר כתב מינוי זמני על תקן קביעות במטרה לקלוט אותו בתוך המוסד, בתוך חמש שנים

עודד פורר:  לצערי בתנאי זה האוניברסיטאות לא היו מסוגלות כל כך לעמוד, בגלל מחסור בתקנים קבועים שגם הם מוגבלים מאוד, זאת אומרת השמיכה הזאת קצרה מכל הכיוונים, אבל מי שמצאו את עצמם נפגעים ותמיד בתחתית שרשרת המזון היו המדענים העולים, כי גם כשהיה תקן קבוע תמיד נתנו אותו כבר למי שאינו, כשכמובן התנאי להשתתף בתוכנית הוא מעל גיל 45, מה שמפחית את כמות המועמדים לתוכנית הזאת מלכתחילה

עודד פורר:  היו פה גם דיונים שבוועדה עסקו בזה כשאני מדבר בכנסות קודמות, הוועדה לא התכנסה בכנסת הקודמת, אבל עלו פה כמה וכמה נושאים, כמו הצורך להאריך את התקופה מחמש שנים לשמונה שנים

עודד פורר:       צריך לזכור, אנחנו נמצאים בסופו של יום, בעולם תחרותי

עודד פורר:  העולם בעיקר מתחרה על הידע, מתחרה על הניסיון, העוגן הזה של העלייה והקליטה שמאפשר לנו בעצם לקבל לפה, הייתי אומר, בחינם, ידע שהרבה פעמים עולה הרבה מאוד כסף, ואני לוקח כמה השקיעו במדינת המוצא בהכשרה של אותו מדען, של אותו חוקר, של אותו פרופסור? את כל זה אנחנו מקבלים בחינם, ואם לא נדע להשתמש בזה לשמר את זה, לפתח את זה, אז בעצם אנחנו די זורקים לפח משהו שיכול להקפיץ את מדינת ישראל קדימה

עודד פורר:       אז זה מטרת הדיון, אנחנו ניתן פה גם למרכז המחקר והמידע של הכנסת תכף להציג נתונים על הסיוע שניתן למדענים עולים ואז נפתח את הדיון לשיח

עודד פורר:  אני כבר מתנצל מראש, בעוד כרבע שעה יחליף אותי חבר הכנסת יבגני סובה בניהול הוועדה, כי מתקיים דיון אחר כרגע גם בוועדת הפנים שאני צריך להית בו, ואז אנחנו נחלק את זמננו

עודד פורר:  אז בבקשה, מרכז המחקר והמידע

שלמה אליהו: (הצגת מצגת)     שלום, אני איילה אליהו ממרכז המחקר והמידע של הכנסת, אנחנו כתבנו מסמך על הנושא שיתפרסם באתר הכנסת מיד בסיום הדיון

שלמה אליהו:  אז באמת המרכז לקליטה במדע שהוקם ב-1973 מעניק מאז סיוע בתוכניות שונות למדענים עולים

שלמה אליהו:  בטווחים שונים, לאוכלוסיות שונות ובהיקפי מימון שונים

שלמה אליהו:  התוכנית המרכזית לסיוע בתעסוקה היא התוכנית לשלוש שנים למדענים עולים שמקבלים סיוע תעסוקה בכל מיני מוסדות, אם זה אקדמיה, אם זו תעשיה, בתי חולים וכדומה

שלמה אליהו:  בממוצע בשנים האחרונות היו 460 חוקרים בשנה שקיבלו את הסיוע הזה

שלמה אליהו:  זו תוכנית שעזרה להרבה מאוד חוקרים, אבל הרבה פעמים ראו שבסיום שלוש השנים האלו עדיין היה להם קשה להשתלב ולמצוא מקום של קבע באקדמיה או בתעשייה

שלמה אליהו:       בנוסף, יש עוד תוכניות קצרות, זה מלגות לדוקטורנט ולפוסט דוקטורנט לתלמידי מחקר, שזה גם לשנתיים או שלוש, וגם בתוכניות האלה אנחנו רואים כמה עשרות תלמידי מחקר בשנה, בשנים האחרונות

שלמה אליהו:  בנוסף, המרכז מעניק ליווי אישי על ידי יועצים לאותם מדענים עולים

שלמה אליהו:       שתי התוכניות המרכזיות כפי שציין יושב הראש הן תוכניות קמ"ע, קליטת מדענים עולים, כשקמ"ע א' בעצם נתנה סיוע לאותם עולים שלא הצליחו להשתלב בתעשייה אחרי שלוש שנות סיוע בהעסקה, קיבלו סיוע למימון ההעסקה שלהם עד לפרישה במוסדות אקדמיים, וזה בעצם סייע בעיקר לעולים בגל העלייה הגדול של שנות ה-90' מברית המועצות שנתן להם מימון מלא להעסקה

שלמה אליהו:  התוכנית בעצם הפסיקה לפעול בשנת 2010, אבל ממשיכה לתמוך באותם מדענים שהשתלבו בתוכנית עד אז, ובאותן שנים נקלטו בתוכנית כ-680 מדענים עולים, והיקפי הסיוע של התוכנית היו גבוהים

שלמה אליהו:       בשנת 2010 נפתחה תוכנית חדשה תוכנית קמ"ע ב', כפי שציינת, היא באמת מיועדת למדענים מצטיינים, זאת אומרת היא קולטת הרבה פחות מדענים מאשר נקלטו בתוכנית קמ"ע א'

שלמה אליהו:  בשנים האחרונות התקבלו כתשעה מדענים בשנה בתוכנית הזאת, ומה שמיוחד בה היא שהיא נותנת סיוע בהעסקה לחמש שנים, כשהמוסדות מתחייבים לקלוט את המדענים בתקן קביעות מלא בסוף חמש השנים האלה

שלמה אליהו:      כפי שציין יושב הראש, בשנת 2022 נפתחה תוכנית חירום לקליטת המדענים שהגיעו בעקבות המלחמה, ונקלטו בה 28 מדענים עולים שיקבלו מימון לשלוש שנים

שלמה אליהו:  תוכנית נוספת שנפתחת בימים אלו, ממש בשנת 2023, היא התוכנית להעסקת מדענים כעמיתי מחקר באוניברסיטאות, היא נותנת מימון של חמש שנים במימון הות"ת, הוועדה לתכנון ותקצוב של המל"ג, של המועצה להשכלה גבוהה, ובהשתתפות המשרד עבור מדענים עולים כשיוכלו להיקלט בתוכנית הזאת עד 20 מדענים עולים בשנה, שזה גם היקף יחסית מצומצם

שלמה אליהו:       כפי שציין יושב הראש, אנחנו רואים שהיקף התמיכה הולך ויורד

שלמה אליהו:  הן מבחינת מספר המדענים שמקבלים מימון בשנה, והן מבחינת התקציב בשנה, כשאפשר להבין את זה לאור סגירת תוכנית קמ"ע א' ולאור, בעצם, הירידה במספר העולים מאז שנות ה-90', ולאור סגירת תוכנית קמ"ע א' וההיקף המצומצם של תוכנית קמ"ע ב' אפשר לשאול האם באמת ניתן מענה הולם לאותם מדענים עולים? התוכנית החדשה לעמיתי מחקר מנסה לתת איזשהו מענה לצורך הזה, אבל עדיין ההיקף הוא מצומצם

עודד פורר: תודה רבה, אנחנו ניתן למשרד העלייה והקליטה להציג

עודד פורר:  אחר כך נציג של ות"ת ואחרי זה פרופסור דינביץ'

עודד פורר:  בבקשה

עזרא זינגר: בוקר טוב, תודה על הסקירה

עזרא זינגר:  אנחנו היינו הרבה בקשר בימים האחרונים

עזרא זינגר:  אני רק אתקן ואומר לגבי נתון אחד, לגבי ההישארות אחרי שלוש שנים, אנחנו ביצענו מחקר ואנחנו מבצעים אותו בכל תקופה מסוימת, ואנחנו בוחנים מי נשאר במשרות שלהם, בתחום המדעי שלהם ובמקום ההעסקה שלהם, ומעל ל-90% ממשיכים לעסוק בתחום שלהם, המדעי

עזרא זינגר:  רובם או נשארו או התקדמו לתפקידים בחברות אחרות, אז ככה שהבעיה היא בעיקר בתעשייה, אכן קיימת בעיה של חוסר יציבות באקדמיה, ולכן אנחנו באמת פנינו לות"ת ב-2019 עם יוזמה לייצר את התוכנית החדשה, שזו התוכנית לקליטת חוקרים

עזרא זינגר:       התוכנית לקליטת חוקרים זו התוכנית שאנחנו באמת מתחילים אותה השנה באפריל, יצא קול הקורא הראשון, הות"ת הוציא אותה, התוכנית היא של הות"ת, הות"ת מוביל אותה, אנחנו יזמנו אתה מתוך המקום שלנו, הכואב, של קושי הולך וגדל לקלוט מדענים באקדמיה בגלל העובדה שהיא לא קשורה אלינו, היא קשורה למבנה העבודה באקדמיה שבאמת יותר ויותר מדענים שהם על מלגות, כלומר דוקטורנטים ופוסט דוקטורנטים ממלאים את המעבדה, ופחות ופחות חוקרים

עזרא זינגר:  יש את ראש המעבדה ויש מלגאים ומעט מאוד חוקרים שהינם בתקן קביעות

עזרא זינגר:  זו בעיה אחת

עזרא זינגר:       לאור זה, זה מה שיצר לנו צורך לסייע גם לעולים וגם לתושבים החוזרים שיוצאים לפוסט דוקטורנט, וחוזרים לארץ כאשר מספר המשרות האפשריות המוצע להם הוא מצומצם מאוד, כמו שציינת נכון, התקנים מצומצמים, ולכן ישראלי שרוצה להיקלט בחזרה, חוקר שרוצה להיקלט בחזרה, הוא בבעיה

עזרא זינגר:       התוכנית הזאת של החוקרים נותנת את המענה הזה

עזרא זינגר:  זו תוכנית שלקח לנו הרבה שנים, הות"ת באמת לקח, הרים קידם

עזרא זינגר:  אני חושבת שזו תוכנית מאוד משמעותית, מתקבלים 40 בשנה, מתוכם 20 עולים ותושבים חוזרים, שזה התקציב שאנחנו באמת תקצבנו לשנה

עזרא זינגר:  אני מקווה, זו תוכנית שאמורה לתת מענה לאתגר עם האקדמיה

עזרא זינגר:       לגבי התעשייה אני חייבת להגיד, אנחנו לא באתגר

עזרא זינגר:  המדינה, התעשייה בארץ בהחלט שואפת לקלוט כמה שיותר סניורים, אנחנו מדברים על בכירים, על מדענים שבאמת יובילו את המחקרים

עזרא זינגר:  האתגר פה נמצא במקום אחר, הוא יותר מקצועי, שהמעבר בין האקדמיה לתעשייה, שהוא קיים ונותנים לו מענה אבל הוא יחסית מצומצם למה שהיה בשנים עברו

עזרא זינגר:  התעשייה מוכנה לקלוט ולהעביר אותם את ההכשרה הנדרשת כדי לעשות להם את המעבר מאקדמיה לתעשייה

עודד פורר: איפה משרד הקליטה בתוך העניין הזה?     

עזרא זינגר: אנחנו באמת במסגרת הסיועים שלנו, שהם באמת תוכנית הסיוע הרגילה, כמו שאיילה באמת פירטה, אז יש לנו את תוכנית הסיוע הרגילה, נקרא לזה, מה שידוע כשפירא בזמנו

עזרא זינגר:  הסיוע לעולים הם לשלוש שנים, לתושבים חוזרים הם למשך שנתיים, כולל מענק מחקר קטן, וזה הסיוע שאנחנו באמת מציעים לתעשייה, לכולם בעצם, לא רק לתעשייה, זה גם מלכ"רים, בתי חולים, איפה שמתבצעים המחקרים, אנחנו נשלב

עזרא זינגר:  זה בצד הכספי

עזרא זינגר:       מעבר לזה, יש לנו נדבך לא פחות חשוב, מבחינתו אפילו יותר חשוב

עזרא זינגר:  יש לנו ליווי של יועצים, יש לנו צוות יועצים חיצוני עם מומחים, מדענים בעצמם, שבעצם מלווים את המדען מרגע קבלתו את האישור כזכאי לסיוע, הם ילוו את העולה למשך שלוש שנים, את התושב החוזר למשך שנתיים

עזרא זינגר:  הם יהיו שם לכל דבר ועניין עבורו

עזרא זינגר:  מאחר והם מדענים והם מחולקים על פי התחומים, מדעי חברה ורוח, טכנולוגיה ומדעים מדויקים, ומדעי חיים ורפואה, המדענים עצמם, היועצים, יודעים לדבר את השפה של המדען, ולכן עיקר תפקידם זה באמת לשלב אותם, לסייע להם להשתלב במשרות מחקר ופיתוח בארץ

עזרא זינגר:       העבודה שלהם היא סופר חשובה, הידע והניסיון שלהם, הקשרים שלהם באקדמיה, בתעשייה, זו הדרך שלנו בעצם לסייע למדענים

עזרא זינגר:  מעבר לזה, עצם הליווי מסייע להם גם למצוא לבד

עזרא זינגר:  אז לזה יש לנו יועצים

עזרא זינגר:  גם זה תקציב שהולך מהמשרד כדי לממן את העסקתם של אותם יועצים חיצוניים

עזרא זינגר:       מעבר לכך, יש לנו באמת את תוכניות המלגות שזה ללימודי דוקטורנט ופוסט דוקטורנט, שכמו שאמרנו, יש תחומים שבהם, לעשות תקופה פוסט דוקטורנט באקדמיה, זו הדרך כמעט היחידה להיכנס, לשים רגל באקדמיה

עזרא זינגר:       מעבר לשני אלה יש לנו באמת את קמ"ע ב' שרצה, והיא קולטת מספר בודד בשנה, מהסיבות שאתה ציינת, גם הגיל, גם העובדה שבסופו של דבר המוסד מתחייב לקלוט בתקן, ותקנים, באמת מספרם מוקצב

עזרא זינגר:  סיוע מאוד נרחב מבחינה תקציבית, זה נע בין מיליון לפעמים 1

עזרא זינגר: 1-1

עזרא זינגר: 3 מיליון, זו תוכנית מאוד יפה ורחבה, תוכניות שבמימון הות"ת, מוסדות שהם במימון הות"ת, גם כן מתוקצבים על ידי הות"ת, הות"ת מעורב, ואם הוא לא, אז אנחנו לבד ויש לנו שיתוף פעולה יפה עם הות"ת

עודד פורר: תודה, אמיר גת

אמיר גת: בוקר טוב, ות"ת תומכת, משתתפת ביחד עם משרד הקליטה באמת כמו שגרנית אמרה, הרבה שנים בפעילויות של קליטה בעולים חדשים

אמיר גת:  תוכנית קמ"ע א' היא באמת תוכנית הדגל שבאה בזמנו לתת מענה לעלייה הגדולה של ברית המועצות באמצע שנות ה-90'

אמיר גת:       קצת צרם לי שנאמר שהתוכנית נסגרה, היא לא בדיוק נסגרה, אנחנו עדיין ממשיכים לתקצב את המדענים שקיימים בתוכנית, אבל כן מ-2012 אין קליטה של מדענים חדשים לתוכנית

אמיר גת:  כמו שאמרתי, התוכנית נועדה לתת מענה לעלייה הגדולה של שנות ה-90', וב-2012 אם אני לא טועה, היא התחלפה בתוכנית קמ"ע ב'

אמיר גת:  המדענים הפעילים, כמובן, נשארים וממשיכים לקבל את התמיכה מהמדינה, ממשרד הקליטה ומאיתנו

אמיר גת:  לאט לאט המדענים האלה פורשים כך שהתוכנית באמת מצטמצמת, אין קליטה של מדענים חדשים

אמיר גת:       את התוכנית החליפה, כמו שאמרתי, תוכנית קמ"ע ב', הרבה יותר מצומצמת, הרבה יותר תחרותית מהתוכנית הראשונה

אמיר גת:  גם שם יש כמה קליטות מאוד מאוד high profile הייתי אומר

אמיר גת:  בכלל העולים החדשים בתוך המערכת, קמ"ע א', קמ"ע ב', גם בעליות שהיו לפני, תרמו מאוד מאוד משמעותית למערכת

אמיר גת:  יש תחומים שלמים שהם הרימו אותם

אמיר גת:  אנחנו מאוד מאוד גאים בתוכניות האלה

אמיר גת:       התוכנית האחרונה, כמו שאמרה גרנית, זו התוכנית של כוח האדם המקצועי שאנחנו מתחילים אותה, היא מתחילה להיות מתוקצבת בתשפ"ד, גם שם יש מקום לקליטה של עולים חדשים

אמיר גת:  ואני מקווה שבעתיד יהיו עוד שיתופי פעולה ככל שהתנאים ידרשו את זה

אמיר גת:  תודה רבה

עודד פורר: אני מתנצל, אנחנו נצא להפסקה של 10 דקות עד שיגיע חבר הכנסת סובה ויחדש את הדיון, אני צריך לצאת לוועדה, אני מתנצל

עודד פורר:  הוא היה צריך להיות פה פשוט ב-09:30 ואני צריך ללכת לשם יש הצבעות

עודד פורר:  סליחה

בשעה 09: (היו"ר יבגני סובה)     

יבגני סובה: קודם כל אני רוצה להתנצל שהוועדה נאלצה לצאת להפסקה

יבגני סובה:  אני גם אסביר למה

יבגני סובה:  אני יצאתי מפתח תקווה בשעה 07:30 ובשעה בערך 07:50 פתאום כל התנועה נעצרה בכביש 6

יבגני סובה:  עכשיו, אנחנו רגילים, אבל הפקק שם נוצר כתוצאה מתאונת דרכים, שעד שהגענו למקום כבר לא ראינו תאונת דרכים

יבגני סובה:  ואני עקבתי מהדיון הראשון אחרי הוועדה אז כך שאני ראיתי כל מה שהיה פה, ותכף אנחנו גם נמשיך בדיון, ואז אני חשבתי שחלק מהאנשים שיודעים לתכנן כבישים בשנות ה-90' קיבלו בדיוק את הסיוע של תוכנית קמ"ע שעבדו באוניברסיטאות ובמשרדים הרלוונטיים

יבגני סובה:       עכשיו אני אומר את זה לא בצחוק, באמת זו בעיה קשה מאוד של תכנון הכבישים וזה לא רק בכביש 6, זה גם בכניסה לירושלים, זה גם באזור המרכז וכו', אני מקווה מאוד שהמוחות שלנו ימצאו פתרון לזה

יבגני סובה:  טוב, אנחנו נמשיך בדיון הזה

יבגני סובה:  לפני שיצאנו להפסקה אמיר גת היה ברשות הדיבור, אז אני מבקש לתת לך להמשיך לדבר או שאתה סיימת?     

אמיר גת: אני סיימתי

יבגני סובה: סיימת את דבריך

יבגני סובה:  אוקיי אז אנחנו ניתן לפרופסור דינביץ' עכשיו להגיד

יבגני סובה:  בבקשה פרופסור דינביץ'

לאוניד דינביץ': תודה

לאוניד דינביץ':  אני מצטער שאני מדבר בשפה רוסית, כמה מילים בעברית כמה מילים בשפה רוסית

לאוניד דינביץ':  יבגני, אני רציתי להודות לכולם, וקודם כל ליבגני סובה ועודד פורר שמצאו זמן לישיבה שלנו

לאוניד דינביץ':  זו בעיה בשבילנו מאוד מאוד חשובה

לאוניד דינביץ':  אני מנהל פורום מדענים עולים, פרופסור דינביץ'

לאוניד דינביץ':       (דבריו מתורגמים סימולטנית מרוסית לעברית ע"י ז'אנה טברסקי)     אני רוצה להגיד לעודד פורר, שמאז שהוא עזב את תפקידו של - - - משרד הקליטה כל הבעיות של העולים החדשים ומדענים בכלל הם נשארו

לאוניד דינביץ':  הרבה שנים ניסינו לפתור אותם, והם עדיין במקום

לאוניד דינביץ':  היום לישיבה הזו אנחנו הוצאנו שלוש בעיות, קודם כל הבעיה הראשונה זה שהמדענים הרציניים לא יכולים לעלות לארץ

לאוניד דינביץ':  האנשים האלה שהגיעו לשיאים במדע, הם מתקשרים לחברים שלהם שגרים פה בארץ ושואלים מה יהיה בעתיד שלהם? מה אנחנו אומרים? אין כלום, יש רק שפירא

לאוניד דינביץ':  מה יהיה אחרי שפירא? אין כלום

לאוניד דינביץ':  אף מדען רציני לא יבוא ארצה בתנאים כאלה

לאוניד דינביץ':  שמעתי שהרבה מדענים הגיעו לישראל בזמן האחרון

יבגני סובה: איזה דוגמאות יש לך של מדענים שעלו בשנה האחרונה ולא מצליחים להיכנס? תן דוגמה

לאוניד דינביץ': (דבריו מתורגמים סימולטנית מרוסית לעברית ע"י ז'אנה טברסקי)     פרופסור דוד פסטון נקלט באוניברסיטה

יבגני סובה: מאיפה? הוא עלה בשנה האחרונה?     

לאוניד דינביץ': (דבריו מתורגמים סימולטנית מרוסית לעברית ע"י ז'אנה טברסקי)     כן

יבגני סובה: פרופסור למה?     

לאוניד דינביץ': (דבריו מתורגמים סימולטנית מרוסית לעברית ע"י ז'אנה טברסקי)     לפיזיקה, והוא נקלט באוניברסיטה העברית אצל ד"ר דגנית פייקובסקי

יבגני סובה: אז יש כבר פתרון אחד

יבגני סובה:  אוקיי, מה עוד? יש לך עוד? אני אשאל אותך ברוסית

לאוניד דינביץ': (דבריו מתורגמים סימולטנית מרוסית לעברית ע"י ז'אנה טברסקי) 	 יש לנו דוגמאות שהמדענים הרציניים מתקשרים לידידיהם בארץ ומקבלים תשובה שיש פה רק תוכנית לשלוש שנים ראשונות ואין פה אף תוכנית המשך

יבגני סובה: אוקיי

יבגני סובה:  טוב בוא נשמע את יעקב קארסיק

יבגני סובה:  תודה לפרופסור דינביץ' על הדברים

יבגני סובה:  יש לנו בזום את פרופסור קארסיק?     

יעקב אורי: כן שלום לכלום

יבגני סובה: שלום בוקר טוב, בוא ננסה, יש לנו כמה דקות אז אנחנו נשמע אותך

יעקב אורי: אני מבקש לעשות share שאני אוכל להעלות את השקפים שלי

יבגני סובה: אתה לא שלחת לנו מצגת, אז אנחנו נוותר על המצגת כי עד 11:00 אנחנו לא נספיק לכולם, אז תגיד בקצרה ותשלח לנו אחר כך לוועדה את המצגת

יעקב אורי: לא, אני לא רוצה ככה

יבגני סובה: אבל אתה לא שלחת לנו מצגת, פרופסור

יעקב אורי: אני אמרתי לך, לא, אני לא רוצה ככה

יעקב אורי:  אני רוצה להעלות מצגת

יבגני סובה: בשביל להעלות מצגת היית צריך לשלוח מצגת, לא שלחת לנו מצגת

יבגני סובה:  אי אפשר להציג בזום מצגת

יעקב אורי: אתה יכול לבקש לתת לי לעשות share screen

יבגני סובה: תראה, יש פה איש טכני שאומר שאתה צריך לשלוח לנו מצגת שנוכל לשתף את זה, זה התהליך

יבגני סובה:  אז תשמע בוא נעשה ככה

יעקב אורי: מה זה השטויות האלה?     

יבגני סובה: שניה פרופסור קארסיק

יבגני סובה:  אתה יכול לשלוח לנו את המצגת בחמש הדקות הקרובות? אנחנו נעבור כרגע לדוברים הבאים, תשלח את המצגת ואז תוכל לשתף את המצגת עם הדברים שלך

יבגני סובה:  יש לך את המייל של הוועדה? הוא שולח לך מייל, תעביר בבקשה את המצגת, אנחנו מיד נעבור אליך, בינתיים תעביר מצגת שתוכל לשתף מצגת בזמן הדברים שלך

יבגני סובה:  בסדר? תטפלו בזה

יבגני סובה:       אני רוצה לתת בינתיים לפרופסור זאב חנין לדבר כי ביקשת לדבר כי אתה צריך לצאת, ואז נעבור אחר כך לפרופסור קארסיק כשתהיה לנו מצגת

יבגני סובה:  בבקשה פרופסור זאב חנין רק תציג את עצמך

ולדימיר זאב חנין: פרופסור זאב חנין, לשעבר מדען ראשי במשרד העלייה והקליטה

ולדימיר זאב חנין:  כרגע מלמד באוניברסיטת בר אילן וחוקר באוניברסיטת אריאל

ולדימיר זאב חנין:  אני רק יכול להוסיף למה שהחברים אמרו ויגידו את זה בצורה הרבה יותר מושכלת ממני, הייתי גם מדען נקלט, גם מדען קולט

ולדימיר זאב חנין:  אני מנסה כרגע לקלוט את המדענים החדשים, ואני יכול לבקש לשים לב לקבוצה מאוד גדולה של אלו שהגיעו בזמן האחרון, אלו שנתמכים בתחום מדעי החברה והרוח, אם מדובר על התחומים הטכנולוגים והמדעים המדויקים, שם יש איזשהו פתרון כפי ששמענו בתחום של התעשייה בעיקר, או D&R בחברות מסחריות וכו'

ולדימיר זאב חנין:       למדענים עולים שהם בתחום מדעי הרוח והחברה, כמעט ואין פתרון חוץ מאקדמיה

ולדימיר זאב חנין:  והאקדמיה, כפי ששמענו היא גם לא בדיוק הפתרון, ולפעמים אפילו שפירא זה איזשהו חלום שקשה מאוד להתגמש איתו כי גם באוניברסיטאות אין מספיק תקציב כדי להביא את החלק שלהם

ולדימיר זאב חנין:  אז בהחלט אחת מהתוכניות שהקולגה שלי לשעבר, גרנית, אמרה פה, והאם נקבל את המענה מהות"ת כן כדי לתקצב לפחות את החלק הקטן בתוכנית הזו, דווקא למדענים עולים, זה יכול להיות פיתרון, כי אנחנו קיבלנו בזמן האחרון מספר מדענים עולים שהם ברמה מאוד מאוד גבוהה, ברמה אירופאית, ברמה בינלאומית אפשר להגיד, עם פרסומים מפה ועד ההודעה החדשה

ולדימיר זאב חנין:  אז מה לעשות איתם? פרופסור דינביץ' אומר שלא יגיעו כאלה אם המענה זה רק שפירא, אבל גם שפירא לפעמים זה לא המענה

יבגני סובה: שניה פרופסור חנין, אני רוצה להבין וגם אני חוזר אליך, אתה מות"ת נכון, אמיר? אז היה לכם דיון עם ות"ת? משרד הקליטה? מתי בפעם האחרונה היה לכם דיון בעקבות העלייה הגדולה? 76,000 איש שהגיעו, מאות אנשים שאפילו, לא יודע, אולי לא קלטתם, אולי לא שמעתם, היה לכם דיון משותף בנושא הזה? מה מונע ממכם לעשות את הדיון הזה?     

עזרא זינגר: רגע רגע, בוא נעשה רגע סדר קצת בעובדות גם, בסדר? קודם כל כמו שנאמר על ידי איילה, בשנה שעברה, בעקבות גל העלייה, ואני מסכימה לחלוטין, הגיע לכאן גל עליה של מדענים שבאמת ברמה יוצאת דופן

יבגני סובה: שלא תכננו לעלות? נגיד ככה

עזרא זינגר: לא תכננו, הגיעו, עזבו משרות בחו"ל, הגיעו לארץ רצו או לא רצו, חלקם לצערי הגיעו לארץ רק כתחנת מעבר וממשיכים הלאה, חלקם בהחלט נקלטו פה

עזרא זינגר:  ואני רוצה פה להגיד משהו, וזו התוכנית המיוחדת שפתחנו בספטמבר בשנה שעברה, בתוך חודשיים שזה זמן מאוד קצר, קלטנו 28 מדענים, אנחנו מדברים על מדענים בעלי תואר שלישי ומעלה, מדענים בכירים, לסיוע נרחב יותר משפירא

יבגני סובה: כשאת אומרת קלטתם, המשמעות שאתם רשמתם אותם?     

עזרא זינגר: נקלטו באוניברסיטאות, התחילו לעבוד באוניברסיטאות

יבגני סובה: כלומר, הם קיבלו כבר מקום באוניברסיטה     

עזרא זינגר: התחילו, קליטה זה אומר התחילו לעבוד באוניברסיטאות

יבגני סובה: וכמה יש לכם רשימה של מדענים? זו השאלה

יבגני סובה:  כי אני מכיר גם אנשים, מן הסתם, עולים, הגיעו אנשים עם תואר שלישי בתחומים שאפילו בישראל אין להם מקום פה אולי כי יש פה בודדים

יבגני סובה:  השאלה אם אתם יכולים לתת לנו מספרים, כמה מדענים כרגע יש מבחינתכם, מבחינת משרד הקליטה? כי מן הסתם מאשרים את התארים שלהם, דרך אגב, זה גם התארך הסיפור של אישור התארים

עזרא זינגר: אנחנו לא מאשרים, לא אצלנו מאשרים

יבגני סובה: אני יודע, זה משרד החינוך, אבל זה הגיע למצב שעד שמונה חודשים לוקח לאשר תואר שני

יבגני סובה:  תואר שלישי זה כבר סיפור אחר

יבגני סובה:  כלומר, תואר ראשון לוקח חודש-חודש וחצי ותואר שני עד שמונה חודשים כי יש שם רק שתי נציגות, או פקידות, אני רק אומר שכל אלה עוברים דרככם, דרך משרד הקליטה

יבגני סובה:  עכשיו, אמרת שקלטתם 28, מה הצפי היום של מדענים שיכולים להיקלט ואז תבואי תגידי אין לנו כסף, נחזור לות"ת ואז נראה אם אפשר להוסיף כסף

יבגני סובה:  תני לנו קצת יחס במספרים

עזרא זינגר: הייתי בקשר עם הות"ת, בסוף שנה שעברה למה התחלנו רק בספטמבר? כי בסוף שנה שעברה אנחנו היינו מול הות"ת ורצינו שהם יהיו שותפים בתוכנית המיוחדת לקליטת מדענים מרוסיה ואוקראינה

יבגני סובה: אוקיי

עזרא זינגר: הות"ת לא לקחו חלק בתוכנית, למרות שניסינו הרבה פעמים, ופה, אולי, הות"ת צריך להגיד את שלו, אבל מבחינת הות"ת מה שמוביל זו מצוינות מדעית

עזרא זינגר:  אנחנו מבחינתנו רואים לא מצוינות מדעית, אנחנו באים מהצד של המדען העולה והתושב חוזר

עזרא זינגר:  ביקשנו כן, לאו העלייה הגדולה, לא קיבלנו שיתוף פעולה ולכן יצאנו בתוכנית לבד, תוכנית חירום במימון מורחב, שמאפשר גם לתת שכר הרבה יותר גדול, יותר נרחב מהסיוע הרגיל שלנו, ובאמת בגלל זה הצלחנו לקלוט 28 שזה מקסימום תקציב שהצלחנו לגייס לנושא בזמן כל כך קצר ולא צפוי

עזרא זינגר:       גם אני חושבת, מבחינת הות"ת בהיבטים האלה, והוא שותף חשוב שלנו, ואני רוצה לחזור ולהגיד את זה, אנחנו עובדים הרבה זמן, הרבה שנים עם תוכניות, והתוכנית החדשה של חוקר עמית, זה כבר לא נקרא עמית מחקר זה נקרא חוקרים, זה באמת לקליטת חוקרים בכירים כסגנים של ראש מעבדה, בשכר של מרצה בכיר, שזה 350,000 ש"ח בשנה

עזרא זינגר:  אנחנו מדברים פה על משך חמש שנים

עזרא זינגר:  הות"ת שמה שליש, אנחנו שמים שליש, והתקציב הוא יציב

עזרא זינגר:  רק שישית זה מוסד

יבגני סובה: אז אני חוזר שאלה, אולי זה לות"ת

יבגני סובה:  יש לך מענה לדבר הזה, למה שמשרד הקליטה מציג פה? קודם כל גם אם אין תשובה לא נורא, אפשר לעשות את הפגישה הזאת, אפשר לקיים דיון, אם צריך במסגרת הוועדה אפשר תחת הוועדה, אפשר לעשות את זה סוג של שולחן עגול, אבל אבל בוא נתקדם, יש לך מה להוסיף פה בבקשה?     

אמיר גת: מה שאני יכול להגיד, וקודם אמר את זה גם עודד פורר, מה שמוביל אצלנו זה באמת כל הנושא של התחרותיות במערכת האקדמית, לאו דווקא בות"ת, אבל הנושא של התחרותיות במערכת, והנושא של המצוינות המחקרית

אמיר גת:       עכשיו, היום יש לנו את תוכנית קמ"ע ב' שנותנת מענה לדברים האלה

אמיר גת:  זאת אומרת, במסגרת התוכנית אפשר לקלוט מדענים שבאים עולים חדשים, עם גיל מסוים, עם רקורד מסוים, נקלטים במסגרת התוכנית לתקופה מוגבלת, ואחרי כן, אם זה מסתייע מבחינת המוסדות והמוסדות אומרים אוקיי מבחינתי זה מתאים, אז הם נקלטים ונשארים במערכת

יבגני סובה: כן, אבל יש הרבה התניות בקמ"ע ב'

יבגני סובה:  ואני חוזר לשאלה שבעקבות העלייה שקרתה בשנה האחרונה, כי מה שגרנית אמרה, שלא ציפינו למדענים האלה, אז יכול להיות שאולי בעקבות הדבר הזה, כן שווה להיכנס וקצת להגדיל את הראש? אתה מציג פה טיעון שהוא טיעון סביר בזמן סביר, אנחנו לא בזמן סביר, אנחנו בזמן שיש אלפי אנשים שכרגע נמצאים פה, וכפי שהיא אמרה, יכול להיות שבגלל שהם לא ייקלטו פה הם יראו בישראל כתחנת מעבר

יבגני סובה:       עכשיו, אני חוזר לכובע של ראש שדולת העם היהודי

יבגני סובה:  אנחנו צריכים להיאבק על האנשים האלה

יבגני סובה:  זה שבן אדם בא לא מטעמי ציונות אלא ברח מהגיוס, מה אכפת לי? אם הוא מדען טוב ויכול לתרום למדינה, אז אני צריך קצת להוסיף לו את מנת הציונות הזאת

יבגני סובה:  אז יכול להיות שבאמת כדאי לקיים פה דיון רציני ועמוק, עם כל הגורמים הרלוונטיים, משרד העלייה והקליטה, משרד החינוך, הוועדה לתכנון ותקצוב ובוא נעשה את זה

יבגני סובה:  בוא נתכנן את זה

יבגני סובה:  מבחינתנו זה בסדר גמור

יבגני סובה:  אנחנו נבדוק, אני אדבר עם עודד פורר יושב ראש הוועדה, ואנחנו נראה אולי בשיתוף פעולה עם הוועדה נקיים את הדיון הזה, נקיים את הפגישה אצלכם, אצלכם, ואז נראה כיצד אפשר קצת להגדיל את זה

יבגני סובה:       עכשיו, אנחנו לא באוצר, אתם יודעים שאנחנו כרגע לא בקואליציה אבל אני חושב שהנושא הזה הוא נושא שהוא מעבר לקואליציה אופוזיציה, זה נושא שאמור להביא הישגים למדינה, אז לפחות בזה אנחנו מסכימים

יבגני סובה:  כמה זמן אנחנו ניתן לחבר'ה לעשות את זה? חודשיים? 60 ימים זה מספיק לכם לארגן פגישה? טוב, אז אני מבקש שעד תחילת השנה האקדמית, שזה עד החגים, עד תחילת ספטמבר, תקיימו בבקשה ישיבה ואם אתם צריכים את העזרה שלנו תגידו, תודיעו לי, תודיעו ליושב ראש הוועדה, תשבו, ואם אתם צריכים נציגים של הוועדה בדיון הזה, אני אשמח מאוד להצטרף, בסדר?      אני רוצה שתהיה פגישה בין הנציגים של ות"ת, נציגים של משרד העלייה, את גם תשתתפי בפגישה, ואני רוצה לראות צעדים אופרטיביים בשביל להגדיל, אולי אפילו להקל, על התנאים ולראות כיצד אפשר לצרף את תוכנית קמ"ע ב' לאותם מדענים שהם אולי מתחת לגיל 45, אולי מדענים שלא נכנסים לקמ"ע, אבל בהסתכלות שניה נראה אם אנחנו יכולים לעזור להם? כי חבר'ה, אני יודע את זה, מה שנקרא מיד ראשונה, אז בוא נעשה את זה

יבגני סובה:  אנחנו היום תחילת יוני, עד סוף יולי

יבגני סובה:  בואו נעשה את הישיבה עד סוף יולי, בסדר?     

קריאה: כן

יבגני סובה: תטעני את זה לסיכום של הדיון, עד סוף יולי אני מבקש לקיים את הישיבה הזאת ותעדכנו את הוועדה

יבגני סובה:  לפני הישיבה אני רוצה שהם ישבו ואני אשב איתם אם צריך

יבגני סובה:  אני רוצה שתהיה ישיבה מקצועית לא על חשבון זמן הוועדה, אלא ישיבה ביניכם, זה נהוג, זה בסדר וככה אנחנו נתקדם

יבגני סובה:  פרופסור קארסיק מוכן למצגת?     אז אנחנו עכשיו נעבור לפרופסור קארסיק

יבגני סובה:  קודם כל זה לא נהוג לעשות מה שאנחנו עושים, אנחנו לא משתפים מצגות בצורה כזאת, אבל בגלל שאתה מתעקש ומבקש, וניב אומר שאפשר לעשות טכנית כרגע הוא מתאמץ לעשות את זה, בוא נשמע אותך עם המצגת

יבגני סובה:  כן, בבקשה פרופסור קארסיק בבקשה

יעקב אורי: תודה רבה יבגני, קודם כל היו הצגות לפני שאתה באת

יבגני סובה: חבל על הזמן, בוא תתקדם למצגת

יעקב אורי: (הצגת מצגת)     עכשיו, שאני לא רואה את ההצגה שלי, אני רוצה להגיד שהדברים בדרך כלל קשורים לדברים כספיים, כשאתם יכולים לראות את המצגת שאני עכשיו שלחתי, - - - פרופסור, שמקבלים מדענים עולים מרוסיה בזמן שהיה שפירא, גלעדי וקמ"ע העומס היה פחות מ-40,000 שקלים לשנה, והתוכנית בשלושה שלבים, שפירא, גלעדי וקמ"ע, מאפשר למדענים עולים לא רק לסופר דופר אלא לכולם שיש להם פרסומים, יש להם ידע בהשכלה גבוהה, לקלוט לא באוניברסיטאות אבל במוסדות שקשורים לאוניברסיטאות

יבגני סובה: למשל, תן דוגמאות שקשורות לאוניברסיטה שאפשר לקלוט לדעתך?     

יעקב אורי: מוסד הטכניון למחקר ופיקוח, או רמה בתל אביב, ואותו דבר יש בכל אוניברסיטה שעושה מחקרים

יעקב אורי:  עוד פעם, איך אנחנו עובדים באוניברסיטה? באוניברסיטה אנחנו מלמדים סטודנטים, זה התפקיד שלנו הפרופסורים, ואנחנו עושים מחקר, וכל המחקרים שלנו עוברים דרך המוסדות של האוניברסיטאות, לא באוניברסיטאות, וזה בכלל לא פייר, גם תלוש משכורת וגם התקנים

יעקב אורי:  וכל המדענים עולים שעבדו בשפירא, בגלעדי ובקמ"ע הם עבדו דרך חוזים מיוחדים עם תמיכה של משרד העלייה, וגם תמיכה של הפרופסורים, לא אוניברסיטאות, לא המוסדות, הפרופסורים שהם עובדים איתם

יעקב אורי:  והפרופסורים ישלמו כסף סכום די מכובד, אבל נגיד ככה, בסדר, אפשר למצוא את הכסף הזה, כי המדענים העולים באים מיד, ואנחנו צריכים למצוא מיד כסף ואנחנו לא מפעל

יעקב אורי:  החוזים או גרנטים שאנחנו מקבלים נכתבו לפני שנה או שנתיים והם מתבצעים עכשיו

יבגני סובה: ואתה אומר שהאוניברסיטאות לא קולטות לדעתך? זה מה שאתה מציע? לא מהבנתי

יבגני סובה:  אנחנו תכף נשמע, יש לנו נציגים של האוניברסיטאות ותכף נשמע מה שיש להם להגיד

יעקב אורי: יבגני, אני מדבר עברית בצורה ברורה

יעקב אורי:  האוניברסיטאות לא קלטו

יבגני סובה: פרופסור קארסיק, אני לא מטיל ספק בעברית שלך, שאלו אותי כבר פה מימין ומשמאל מה אתה אמרת? לכן אני חידדתי את השאלה

יבגני סובה:  לדעתך, האוניברסיטאות לא קולטות במישרין את הפרופסורים זה מה שאתה אומר? אתה אומר שאפשר לקלוט במוסדות שקשורות לאוניברסיטאות? זו השאלה

יעקב אורי: אוקיי, עכשיו תשובה

יעקב אורי:  כל המדענים העולים שעבדו בשפירא, וזה גם נכון לעכשיו, בגלעדי, שהיה בעבר, ובקמ"ע א' שהיה בעבר, עבדו וקלטו לא באוניברסיטאות אבל במוסדות שקשורות באוניברסיטאות

יבגני סובה: גרנית זה הטיעון הזה? לא הבנתי 90%?     

יעקב אורי: זה נכון לחלוטין במעבדה שלנו

יבגני סובה: 90% לא נקלטו על ידי האוניברסיטה?     

יעקב אורי: כבר יותר מ-22 מדענים עולים

יעקב אורי:  ואני יודע על מה מדובר, וגם אני בהתחלה עבדתי בשפירא וקצת בגלעדי ואחר כך כתבתי ברשמי מכתב שאני מבטל את הזכויות שלי לקבל תמיכה ממשרד הקליטה, כמו עצמאי קיבלתי פרטי

יבגני סובה: לא הבנתי

יבגני סובה:  טוב, תכף נשמע את הנציגים של האוניברסיטאות

יבגני סובה:  בוא תגיד לנו בבקשה מה רצית במצגת?     

יעקב אורי: אני אמשיך כי אני לא רואה את המצגת

יעקב אורי:  המצב הנוכחי הוא בסדר גמור, כל מה שגרנית יכולה לעשות היא עושה

יעקב אורי:  זאת אומרת, יש לנו המשך לשפירא רק לשנתיים, יש לנו קמ"ע ב' לחמש שנים, ויש לנו עכשיו תוכנית חדשה שזה משרד הקליטה , ות"ת ואוניברסיטה

יעקב אורי:  כל התוכניות האלה כן מאפשרות לקלוט אנשים

יעקב אורי:       עכשיו, במפורט, אם אנחנו מדברים על שפירא, בשפירא עכשיו אני צריך להצהיר ולמצוא כסף, לא אני, אני מדבר על כל הפרופסורים, כמעט 100,000 שקלים רק לשנה הראשונה

יעקב אורי:  מאיפה אני יכול למצוא את הכסף הזה? כי בממוצע פרופסורים באוניברסיטאות שלנו, יש להם גרנטים לשנה, נגיד ככה, אחרי מע"מ אחרי תקורה וכו' 300

יעקב אורי:  איך?      עכשיו, אם אנחנו מדברים על השנה השנייה, אני חייב כבר להציע ולמצוא 140,000 שקלים לתמיכה, זה כבר נותן לנו קושי אפילו בשפירא לקלוט מדענים עולים

יעקב אורי:  עכשיו עוברים לקמ"ע ב', שאתה יודע שזו קמ"ע טוב מאוד למדענים מצוינים, ואני יודע שהיא עובדת וכבר במשך כמעט 12 שנים או 10 שנים נקלטו, אני חושב, משהו כמו 40, אולי קצת יותר מדענים באוניברסיטאות

יעקב אורי:  קודם הם גם היו קשורים למוסדות, אבל אחר כך ניתן להעביר אותם לאוניברסיטאות

יבגני סובה: אוקיי, מה ההצעה שלך כרגע חוץ ממה שאמרת לגבי מה שאתה מציע? תן לנו עוד הצעה ואנחנו נעבור לשמוע את נציגי האוניברסיטאות

יעקב אורי: ההצעה שלי בשקף האחרון שעדיין אני לא רואה אותו, גם תן לי בבקשה עוד דקה

יבגני סובה: לא, אין לנו זמן אני מצטער, כי ב-11:00 נגמר הדיון כי יש מליאה, ולכן אני רוצה לשמוע נציגי אוניברסיטאות

יבגני סובה:  תן לנו בבקשה בדקה מה ההצעה שלך חוץ ממה שאמרת?     

יעקב אורי: ההצעה שלי היא קודם כל להמשיך את שפירא, רק להוריד את התמיכה שהפרופסורים שנותנים, זו בלתי אפשרית התוכנית הזאת

יעקב אורי:  ב' להמשיך את התוכנית של האוניברסיטה וות"ת ומשרד הקליטה רק להגדיל את מספר התקנים, כי עכשיו האו באמת זניח

יעקב אורי:  אצלי שבע פוסט-דוקים בארצות הברית שרוצים לחזור לארץ, אין מקום אפילו - - -position 

יעקב אורי:  ב' שגם יש לנו, נגיד ככה, בשקף האחרון, עוד פעם לקיים את תוכנית הקמ"ע שהייתה

יעקב אורי:  זה הייתה קמ"ע מצוינת, ואם זה יהיה הקמ"ע הזאת, יש לנו צ'אנס

יבגני סובה: כמו הראשונה, כמו המקורית?     

יעקב אורי: כן

יבגני סובה: אוקיי, זה מה שאמרתי לפניך כשאני מבקש שאנחנו נשב עם הנציגים של ות"ת ועם הנציגים של משרד הקליטה, ואנחנו נראה כיצד אפשר לעשות

יבגני סובה:  תודה רבה לך פרופסור קארסיק, תודה

יבגני סובה:  אני רוצה לעבור לנציגים של האוניברסיטאות אוניברסיטת תל אביב מי הנציגים?     

דפנה שמילוביץ': אני דפי, דפנה, נעים להכיר

יבגני סובה: קודם כל יש לך תשובה לטענות ששמענו פה? לגבי הקליטה הישירה של האוניברסיטה? דפנה מה התפקיד שלך?     

דפנה שמילוביץ': דפנה שמילוביץ' אני בין היתר מטפלת גם בנושא של קליטה

דפנה שמילוביץ':  אני יכולה להגיד שבחודש האחרון אנחנו באוניברסיטת תל אביב קלטנו במסגרת מה שאתם קוראים לו שפירא, משהו כמו 25 מדענים

דפנה שמילוביץ':  זה נכון שיש בשנה-שנה וחצי אחרונות יש עליה משמעותית, כפי שכולנו יודעים לאור הנסיבות

דפנה שמילוביץ':       ה-25 האלו נקלטו באמת חלקם על מלגות, זאת אומרת דוקטורנטים ופוסטים בראשית דרכם, והשאר בהעסקה

דפנה שמילוביץ':  אני בעצם מצטרפת, הייתי אומרת, לפרופסור חנין בעיקר, אנחנו רואים שהמצוקה העיקרית היא בתחום חברה ורוח, שם אין תקציבים לקלוט אותם מהצד של האוניברסיטה

דפנה שמילוביץ':  מאוד מאוד קשה לתת להם מענה

דפנה שמילוביץ':  בתחום של המדעים המדויקים, רפואה, יש באמת יותר גרנטים, אז קצת יותר פשוט

יבגני סובה: טוב, לרפואה יש גם תקציב נפרד, 26 מיליון נכון? זה מה ששמענו בדיון הקודם

דפנה שמילוביץ': לא, רופאים, אני מדברת על מדענים

יבגני סובה: יש תקצוב של 26 מיליון ל-870 רופאים בכלל?     

קריאה: זה משהו אחר

יבגני סובה: אני יודע זה לא מדענים, אני אומר כשאומרים את המילה רופאים, מתכוונים לא רופא רופא אלא רופא בתחום המדע

דפנה שמילוביץ': שהוא גם חוקר, שהוא משלב

יבגני סובה: שהוא גם חוקר, אוקיי, אז זה לא קשור לתקציב ההוא של 26 מיליון? אוקיי

דפנה שמילוביץ': לא

יבגני סובה: אז אמרת שקלטתם 25? כמה מהם מקבלים את הסיוע שלכם?         

עזרא זינגר: כולם

עזרא זינגר:  כל מי שנקלט אצלנו מקבל סיוע

יבגני סובה: מתוך 28 קלטתם 25?     

דפנה שמילוביץ': לא, אנחנו מדברים על כמה

דפנה שמילוביץ':  שוב, 28 אני חושבת שהתייחסת לתוכנית המיוחדת?     

יבגני סובה: נכון, 25 בשפירא

עזרא זינגר: נכון

דפנה שמילוביץ': 25 בתל אביב בחודש האחרון

דפנה שמילוביץ':  אני רוצה ששוב היו עוד כמה לא יודעת להגיד לך, עשרות, אבל לדעתי בחודשים האחרונים באוניברסיטה כמה וכמה, לא מעטים אצלנו, ושוב, השאלה היותר מעניינת היא אחד, מה עושים באמת עם התחומים שלא זוכים לתמיכה ובאמת אין להם תקציבים? ושנית, מה יקרה אחרי שלוש שנים? האם נוכל באמת לייצר להם תקנים באוניברסיטה כדי לאפשר אריכות ימים? מה שנקרא, ימים יגידו

דפנה שמילוביץ':  אנחנו כן נשמח לראות, אנחנו יודעים שהחוקרים שנקלטו בקמ"ע א' זה כמובן סיפור אחר

דפנה שמילוביץ':  אני מכירה בצורך לייצר תוכנית חדשה שמתמודדת עם המציאות

דפנה שמילוביץ':  אני גם מכירה בעובדה ששוב, אף אחד לא תכנן את המלחמה הזאת, ולתת מענה שככה לוקח דקה

יבגני סובה: יש לך תשובה לגבי מה שפרופסור קארסיק אמר לגבי הגדלת תקנים? זה בכלל הפרק בתכנון? בכל זאת, האוכלוסייה גדלה, מספר הסטודנטים עולה

יבגני סובה:  אני זוכר כשהייתי סטודנט היו 260,000 היום זה 400,000 סטודנטים

יבגני סובה:  אז תגידו מה קורה עם זה? מה קורה אצלכם?     

דפנה שמילוביץ': זה, הייתי אומרת, beyond my scope - - - מתמודדות איתם

יבגני סובה: צריכה לבוא יוזמה מהאוניברסיטה השאלה אם אתם?     

דפנה שמילוביץ': אני מאמינה שיש

דפנה שמילוביץ':  יש תמיד צורך בתקנים נוספים, גם לחוקרים לצורך העניין, inhouse שגדלים

דפנה שמילוביץ':  זו כבר שאלה אחרת שלא קשורה לעולים

יבגני סובה: תודה דפנה, בוא נעבור לפרופסור זיניגרט

יבגני סובה:  קודם כל אני שמח לראות אותך, מה שלומך? אתה עדיין בתפקיד או שכבר לא?     

מיכאל חזני: לא, סיימתי

יבגני סובה: אבל עדיין מייצג בכבוד את אוניברסיטת אריאל?     

מיכאל חזני: אני כבר סיפרתי לגרנית שאני בניגוד לשניים האחרים ממדינות אחרות, לא רוצה שמות בגלל שזה מסוכן היום, עזבתי את התפקיד

יבגני סובה: עזבת את התפקיד? טוב תגיד לנו מה התובנות שלך מהדיון ומה אפשר לשפר? קודם כל תציג את עצמך

מיכאל חזני: כן

מיכאל חזני:  אני הייתי מ-2008 ועד 2020 יותר מידי שנים, אני לא אומר כמה שנים הייתי רקטור האוניברסיטה וזכיתי לעבוד עם משרד הקליטה

מיכאל חזני:  קודם עם עומרי, היום עם גרנית, זה ממש תענוג לעבוד

מיכאל חזני:  אני רוצה להגיד מילה אחת שאני לא אשכח להגיד, יבגני, לגבי הרעיון המעולה הזה של לעשות ישיבה, וצריך להזמין לישיבה הזאת אנשי אוניברסיטאות

יבגני סובה: אוקי

מיכאל חזני: ובעיקר בעלי תפקידים

יבגני סובה: אתה מוכן להשתתף בישיבה הזאת?     

מיכאל חזני: אני מוכן

יבגני סובה: אז הנה כבר אחד יש

מיכאל חזני: אני מוכן להשתתף, אבל קודם כל אני צריך לשאול את הרקטור שלי, שאם הוא יסכים אני אשתתף

יבגני סובה: תגיד שקיבלת אישור מוועדת העלייה והקליטה להשתתף שם, זה בסדר

מיכאל חזני: אני אשכנע אותו

מיכאל חזני:  למה אני אומר את זה? בגלל מה שאמר פרופסור קארסיק שזה דבר שקורה באוניברסיטאות, אני יכול להגיד שבאוניברסיטה שלנו לא קורה דבר כזה

מיכאל חזני:  אצלו יש מתכונת מיוחדת, אצלנו נקלטים והאוניברסיטה משתתפת, וכל האנשים שהיו בקמ"ע א' נקלטו באוניברסיטה אני רוצה להזכיר את פרופסור נאמן

יבגני סובה: יש לך מספר כמה מקמ"ע א' שנקלט? יכול להיות שהמספרים קטנים אז קל לכם, אבל יש פה מספרים גדולים

יבגני סובה:  אז כמה? יש לך מספר כמה נקלטו מקמ"ע א'?     

מיכאל חזני: אני לא יכול להגיד בדיוק, אבל זה בסביבות 40

יבגני סובה: בסביבות 40 איש, כלומר כמה עשרות?     

מיכאל חזני: כמה עשרות כן

מיכאל חזני:  כי בנינו את זה עם כיוון עם מי שהיה פרופסור נאמן פעם, שהוא הציע את הדבר הזה

מיכאל חזני:  הרעיון היה שהאוניברסיטה קולטת אנשים אחר כך, לא נשארים שלוש שנים ושולחים אותם

מיכאל חזני:  ואני רוצה כאן להשתמש במילה אחת, לקצר כי רוב הדברים כבר נאמרו

מיכאל חזני:  אני רוצה להשתמש במילה המשכיות, זה היה הרעיון

מיכאל חזני:  בגלל ששפירא, על שם ברוך שפירא זכרו לברכה, מה שהיה בתוכנית לא היו דרישות מאוד גבוהות לקבלה לתוכנית הזאת, זאת אומרת, באים מדענים ואומרים יש פוטנציאל בבן אדם הזה, בוא נקלוט אותו

מיכאל חזני:  אבל מה זה פוטנציאל? או שהוא ממשיך במחקר או שהוא עובר לתוכנית הבאה

מיכאל חזני:  התוכנית הבאה הייתה תוכנית גלעדי, זכרו לברכה, על שם פרופסור אלעזר גלעדי, והרעיון היה מעולה

מיכאל חזני:  זאת אומרת, לחלק מכאן כבר היה סינון

יבגני סובה: זאת אומרת שאני אבין מה אתה אומר, סיימת שפירא ואחר כך אתה עובר לגלעדי?     

מיכאל חזני: כן, בסינון כבר לגלעדי

מיכאל חזני:  זאת אומרת לא כולם, זה לא אוטומטית

מיכאל חזני:  זאת אומרת בן אדם שעובר לגלעדי הוא כבר הפגין את היכולת לעבוד במחקר

יבגני סובה: אבל היום אין גלעדי, אז מה עושה הבן אדם שסיים שפירא?     

מיכאל חזני: אז זו הבעיה, שעכשיו יש את התוכנית החדשה הזאת, שזה לא בדיוק מה שהיה, כיוון ששם הייתה הכוונה לקלוט

יבגני סובה: עכשיו הכוונה לקמ"ע 2?     

מיכאל חזני: לא, אני רוצה להגיד, לגבי תוכנית קמ"ע ב', אני חושב שהרעיון היה מעולה, והמדענים נקלטו

מיכאל חזני:  אנחנו קלטנו הרבה מדענים, אני חושב שאנחנו יותר מהאוניברסיטאות האחרות קולטים, ולזה יש סיבה, אני אגיד בסוף, ומאוד מרוצים מזה, ואנשים באמת מתקדמים ונותנים ממש תרומה ענקית למחקר ברמה הבינלאומית

מיכאל חזני:  אבל זה באמת כמו שאומרים, בפינצטה בוחרים את האנשים האלה

מיכאל חזני:  אלו אנשים ברמה, אומרים מצוינות, אני אומר שזה מעבר למצוינות, זה בן אדם שהוא כבר חוקר

יבגני סובה: הבנתי, בקיצור, היום אין משהו שמתקרב לגלעדי וזו הבעיה מבחינתך?     

מיכאל חזני: כן

יבגני סובה: כי אנשים מסיימים שפירא ולא מצליחים להמשיך כי אין משהו שדומה לגלעדי?     

מיכאל חזני: נכון

יבגני סובה: זה המענה שצריך לתת

מיכאל חזני: נכון

מיכאל חזני:  עכשיו עוד דבר אחד, אם אני לא טועה אז ככה זה היה שקמ"ע ב' התנאי היה שבן אדם יכול להתחרות ולהתקבל לקמ"ע ב' אם הוא לא היה בשום תוכנית אחרת

מיכאל חזני:  אתם רואים מה אנחנו רואים כאן? שאם הוא מגיע מוכן ברמה גבוהה, המדען, אז אנחנו מקבלים אותו

מיכאל חזני:  אם מתוך אלו שהגיעו קודם, עם פוטנציאל, והם בשלוש-חמש שנים הוכיחו שהם מדענים ברמה בינלאומית, אין להם דרך לתוכנית הזאת

מיכאל חזני:       זה הדבר השני שאני מציע לשים לב לדבר הזה, שצריכה להיות כאן, אני שוב נותן את הדגש על המילה המשכיות, צריכה להיות דרך איך להגיע לדבר הזה? זה כבר תלוי במדען

מיכאל חזני:  אם הוא מוכן, ואם הוא יכול, ואם הוא יוכיח, הולך

מיכאל חזני:  אבל הצורה היום היא צורה פורמלית, זאת אומרת אתה לא יכול להיות בתוכנית הזאת כי היית שם, אתה לא יכול להיות פה כי היית פה, זו הבעיה המרכזית

יבגני סובה: ומי שלא השתתף באף תוכנית, הוא לא יכול בעצם לגשת לקמ"ע ב' נכון?     

קריאה: יכול, מי שהשתתף בעבר בתוכנית לא יכול

מיכאל חזני: רק מי שלא השתתף

מיכאל חזני:  מי שהשתתף בתוכנית אחרת, לא יכול

מיכאל חזני:  ואני אומר, יש בן אדם שסיים שפירא

יבגני סובה: אז להיפך, אז צריך כן לבדוק אפשרות לפתוח למי שהשתתף?     

עזרא זינגר: בעיקרון אין כפל סיוע

עזרא זינגר:  נכון להיום מי שהיה בסיוע, לצורך העניין הסיוע הרגיל שלנו, מה שנקרא שפירא, לא יכול להיות מוגש אחרי שלוש שנים לקמ"ע ב'

מיכאל חזני: אבל כאן ההפסד

מיכאל חזני:  בן האדם מסיים ורואים שהוא ממש כוכב, ומאבדים אותו בגלל שהוא לא יכול, הוא הולך לרחוב

יבגני סובה: אוקיי, טוב, פרופסור זיניגרד תודה רבה

מיכאל חזני: דבר אחרון שאני רוצה להגיד, ממש מילה אחת

מיכאל חזני:  למה אצלנו אנחנו בנינו את התוכנית הזו? בגלל שהיינו, היה לי גם זכות להשתתף בבניית האוניברסיטה, והיו חוסר תקנים, וגם היום בחלק מהמקצועות אנחנו יכולים לקלוט אנשים

מיכאל חזני:  אני אמרתי שיש כמה מקצועות שעשרות אני יכול לקלוט

מיכאל חזני:  וזה מה שצריך לדבר עם האוניברסיטאות ולהסתכל על הנקודות הספציפיות במקצועות, אבל צריכים להשתתף אנשים שקובעים את המדיניות באוניברסיטאות

יבגני סובה: אני חייב להגיד שאתם דוגמה מיוחדת כי אוניברסיטת אריאל ממשיכה להתפתח, אז יכול להיות שקל לכם להתפתח ואז בעצם לקלוט, מאשר להכניס לתקנים הקיימים במחלקות הקיימות

יבגני סובה:  אז זו דוגמה לטובה

יבגני סובה:  נציגים של מכון ויצמן, יש? בבקשה ממש שלוש דקות

סימה טמיר: קוראים לי סימה טמיר, אני המזכירה האקדמית של מכון ויצמן למדע, אני נכנסתי לתפקיד רק לאחרונה, אז לכן אין לי את הפרספקטיבה ההיסטורית

יבגני סובה: לאיזה תפקיד נכנסת?     

סימה טמיר: המזכיר האקדמי

סימה טמיר:  להוסיף בקצרה על מה שנאמר כאן, אין לי הרבה, מעבר ללחזק באמת את העניין הזה של קמ"ע ב'

סימה טמיר:  יש מקום בהחלט לשקול קצת להקל על הקריטריונים וקצת אולי להגמיש, את הקריטריונים, כי מבחינתנו למשל, אם אנחנו מדברים על מדענים בכירים הנושא של גיל 45, יש לנו הרבה מדענים שהם צעירים מזה ויכולים להתאים לתוכנית, ובאמת הגיעו במסגרת אותו פרויקט חירום, ואנחנו, המכון, עושה את מירב המאמצים לקלוט את מי שמעוניין

סימה טמיר:       הרבה מהאנשים שהגיעו באמת עשו עלייה, קיבלו תעודת עולה, ובאמת נמצאים אצלנו בצנרת

סימה טמיר:  רק לאחרונה שר הקליטה ביקר במכון ונפגש עם גרנית הייתה שם וקבוצה מאוד גדולה במשרד הקליטה

סימה טמיר:  מעל 30 מדענים עולים שנקלטו אצלנו

יבגני סובה: בשנה האחרונה? או בכלל?     

סימה טמיר: לא, לאורך כל

סימה טמיר:  המספרים אצלנו יותר גדולים, פשוט חלקם בכנסים, חלקם לא יכלו להשתתף

סימה טמיר:  בתוכנית הסיוע האחרונה בערך שמונה מדענים קיבלנו אצלנו את סיוע החירום, ויש לנו כ-15 מדענים כרגע בתוכנית שפירא

סימה טמיר:  המכון באמת אחרי שלוש שנים עושה את מירב המאמצים להמשיך בהעסקה שלהם

סימה טמיר:  אני חושבת שאם באמת תוכלו, באמת להשפיע על מקבלי ההחלטות, להקל על הקריטריונים

יבגני סובה: אוקיי את זה אני גם אציין בסיכום של דבריי

יבגני סובה:  יש לך עוד משהו להוסיף מעבר?     

סימה טמיר: רק בשורה האחרונה, אלמלא הקליטה, ואלמלא המדענים העולים, המדע במדינת ישראל היה נראה אחרת

לאוניד דינביץ': סליחה, עוד כמה מילים

יבגני סובה: חברי, פרופסור דינביץ'

יבגני סובה:  יש לי עוד שבע דקות, אני מצטער אנחנו נקיים דיון נוסף עד סוף המושב, בנושא הזה, ואנחנו נעשה את הדיון הזה, אז בבקשה תן סיכום דברייך ואנחנו נעבור

לאוניד דינביץ': (דבריו מתורגמים סימולטנית מרוסית לעברית ע"י שלומית אבינח)     

יבגני סובה: לא, אין לנו זמן עכשיו בנושא הזה

יבגני סובה:  אנחנו נתעסק בנושא הזה בדיון הבא

יבגני סובה:  פרופסור דינביץ' תן לי לנהל את הישיבה בבקשה

יבגני סובה:  אנחנו נמשיך בהמשך בדיונים האחרונים

יבגני סובה:  ז'אנה את רוצה להגיד עוד כמה משפטים?     

אברהם שרנופולסקי: שלום לכולם, בזמנו, ביוזמתו של פרופסור דינביץ' במשרד העלייה והקליטה, הובטח פרויקט בשם פעילות למען מדענים עולים

אברהם שרנופולסקי:  מטרת הפרויקט לעזור למדענים, מהנדסים ומומחים עולים להשתלב בחברה הישראלית במדע ובתעשייה הישראלית

אברהם שרנופולסקי:  סכום הפרויקט 1

אברהם שרנופולסקי: 2 מיליון שקלים

אברהם שרנופולסקי:  בפרויקט השתתפו בתי טכנולוגיה ומרכזי מדע בעשר הערים הגדולות

אברהם שרנופולסקי:       הפרויקט היה מוצלח, אני אביא לך כמה דוגמאות

אברהם שרנופולסקי:  למשל, בירושלים אנחנו הגשנו עשרות פרויקטים בחממות טכנולוגיות ובמשרד הביטחון

אברהם שרנופולסקי:  אנחנו פיתחנו חומר תוסף תזונה, עכשיו הוא מיוצר במפעלים באוקראינה

אברהם שרנופולסקי:  אנחנו פיתחנו ופרסמנו מילון של פרופסור ברוך פדולסקי באתרי אינטרנט וכו'

אברהם שרנופולסקי:  משנת 2013 הפרויקט בוטל משום שהיועץ המשפטי של משרד העלייה והקליטה אסר לסמן בהסכמים עם העיריות תקציבים לפרויקט בכל עיר, לא נתן אפשרות לסמן את התקציב, ומשנת 2013, הפרויקט לא עובד

אברהם שרנופולסקי:  10 שנים אנחנו לא קיבלנו שום גרוש

יבגני סובה: תודה, אברהם אני פשוט חייב לציין את זה בסיכום ולפני הישיבה הבאה, אחרת לא יהיה שווה כל הדיון הזה

יבגני סובה:  תודה רבה לך ד"ר אברהם שרנופולסקי, תודה על הדברים שלך

יבגני סובה:  אתה יודע שגם הלשכה שלי פתוחה בפניך, ותמיד, אתה יודע, להגיע

יבגני סובה:      אני אומר ככה, תראו, שלומית אנחנו נתקרב לסיום כי יש לנו עוד שלוש דקות ואנחנו חייבים לסיים

יבגני סובה:  תראו, אני רוצה להגיד קודם כל כמה דברים לפני הסיכום ככה להוסיף מעצמי

יבגני סובה:  אנחנו בערך לפני שנה ושלושה חודשים, כשהתחילה המלחמה, אז היינו בקואליציה, הבנו את גודל האירוע ואמרנו שמדינת ישראל נמצאת פה בפני אירוע שלא היה מקום המדינה, וחזינו נכון, חזינו בעצם מספר גדול של העולים, זה הגיע ל-66,000 אנשים

יבגני סובה:       כבר אז דיברנו על כך שצריך להיערך מבחינת הקליטה שלהם

יבגני סובה:  וקליטה זה לא רק משרד הקליטה מבחינת הדיור או הסיוע לשכר דירה, אלא גם הכנה מבחינת המשק, ולגרום לאנשים האלה לתרום למשק הישראלי כפי שתרמו רופאים, מהנדסים, מורים, בשנות ה-90'

יבגני סובה:  ואני רואה את ההשתתפות של האקדמיה, האוניברסיטאות, כחלק נכבד וחשוב, כי בלי האוניברסיטאות, בלי האקדמיה אין לנו את ההתקדמות הזאת, בטח בשנת 2023

יבגני סובה:       לכן מה שאני מבקש קודם כל שהנציגים של האוניברסיטאות יעבירו לנו הצעות לזה, אל תחכו לדיון בוועדה בשביל לשבת ולהצדיק כל מיני דברים

יבגני סובה:  תבואו, תיזמו את זה

יבגני סובה:  קלטתם מכון ויצמן, אוניברסיטת אריאל, פרופסור זיניגרד, אוניברסיטת תל אביב תתחילו ליזום דברים

יבגני סובה:  אם אתם רואים שיש משהו שאתם רוצים לקלוט ולא מסתדר, תבואו למשרד העלייה והקליטה, יש פה דלת פתוחה והקשבה

יבגני סובה:       לגבי דיון משותף בין הות"ת למשרד העלייה והקליטה, אני מתקרב לסיכום, אז אנחנו אמרנו שהפגישה הזאת תתקיים, ואני מבקש שתחליטו אתם איפה היא תתקיים, אצלכם או אצלכם, המקום זה לא משנה

יבגני סובה:  אני מבקש שתזמינו לפגישה הזאת נציגים של האוניברסיטאות, מי שאתם מוצאים לנכון, אם אתם חושבים שיש מקום לאנשים כמו פרופסור זיניגרד, בוודאי שתזמינו

יבגני סובה:  לא צריך להפוך את זה לאירוע גדול, אלא אירוע מצומצם שיאפשר באמת לקבל החלטות אופרטיביות, ולצאת, לא יודע אם לצאת מהקופסה כי בכל זאת אנחנו לא בקופסה, אבל קצת להגדיל את הראש בהתאם למצב, אני אגדיר את זה בצורה כזאת, כי כפי שאנחנו שמענו בדיון, הכניסה לתוכנית קמ"ע ב' היא עדיין מוגבלת מבחינת התנאים אז לשקול לבדוק את זה, אליכם, אליכם, אני מנסה פה באמת לראות את הגורם המאשר

יבגני סובה:       ברור, הפחתת הגיל זה הדבר העיקרי פה בעניין הזה, אם אפשר לעשות את זה זמנית, בכנסת נהוג להגיד כהוראת שעה, כן? לא חייבים להעביר כל חוק, אבל מעבירים את זה כהוראת שעה שנה-שנתיים-שלוש רואים אם זה עובד? מצוין, לא עובד? חוזרים למקור

יבגני סובה:  גם זה בסדר

יבגני סובה:       ועדת העלייה והקליטה בראשותו של עודד פורר תקיים ישיבת ועדה בנושא, אני לא יודע לקבוע מתי אבל שעודד יקבע, אם זה במושב הקיץ אז אנחנו נשמח לקיים בסוף יולי במושב הקיץ

יבגני סובה:  אמרתי לגבי אוניברסיטאות לקבל החלטה אסטרטגית

יבגני סובה:  בנוסף, להנגיש את הקריטריונים של קמ"ע ב', וכמו שאמרתי, בסיום ממש להתייחס לאירוע הגדול הזה של הגעת העולים, מדענים, שכלל לא תכננו להגיע, הם נמצאים בארץ, אני אגלה לכם סוד, חלקם אפילו עוד לא קיבלו אפילו תעודת זהות, נמצאים בסטטוס שינוי מעמד

יבגני סובה:  אבל אם אנחנו נעביר להם מסר שמדינת ישראל מוכנה לקלוט אותם, שאוניברסיטאות ומכללות מוכנות לקלוט אותם, אז בוודאי שהם יתרמו למדע, וכך אנחנו נוכל לתרום להם

יבגני סובה:  חברים, אני סוגר את הישיבה הזאת ותקבלו עדכון בהמשך

יבגני סובה:  תודה רבה לכל המשתתפים